Sanjoan kantaita

Sanjoan kantaita Urdiaingo kanta bat da, Donibane jaian neska gazteek abesten dutena. San Joan baselizara joaten dira eta herriko neska gazteek abesten dute, belarretik garira joango dela ospatuz. Bazkalostean elkartu, eta azken entsaioak egin ondoren, jantzi eta San Joango ermitara abiatzen dira, bertan, meza ostean dantzatu eta kantatzeko.

Besteak beste Resurrección Maria de Azkuek, Francisco Arraras eta Jose Maria Satrustegik bildu zituzten Urdaingo San Juan Kantaitaren hitzak, eta azken honek jasotako aldaera da abesten dena.

Kanta luze baten ostean, gari soroetara joan eta Orain arte belar, hemendik aurrera gari! esan ohi zen.

 Historia 
Tradizio kristaua eta paganoa biltzen dituen kanta da, eta bere jatorria ez da argia. Lurra bedeinkatzeko kanta bat dela argi dago, eta suaren tradizioarekin partekatzen da.

1922an, Resurrecion Maria Azkuek Cancionero Popular Vasco liburuan Goazen San Juanera izenburupean Maria Martina Goikoetxearengandik jasotako 11 bertso bildu zituen. 

Espainiako Gerra Zibilean galdu zen tradizioa, edo etenaldia izan zuen.

1966an, Jose Maria Satrustegik gaur egun kantatzen den 28 bertsotako Kantaita jaso zuen Lucia Zufiaurrerengandik. Bost urte geroago, 1971an, argitaratu zuen, P.Ondarra eta Fco. Arrasen transkripzio musikalarekin.

 Janzkera 
Bertan parte hartzen duten emakumeek bi gona janzten dituzte, bigarrena burura lotuta, aurpegia soilik bistan utzita. Eskuetatik heldu eta borobila osatzen dute, eta une horretan 29 bertsoz osatutako San Juan gaueko kantua abesten dute, eskuekin erritmoa jarraitzen duten bitartean.

 Letra 

 Beste herri batzuetan 
Errenterian, urtero, Iraultza Dantza Taldeak ere abesten du Sanjoan bezperan. Hernanin ere 2001etik aurrera egiten da. Bilboko konpartsek bertsio eraldatu bat abestu izan dute, letra aldatuta.

 Bertsioak 
Alex Sarduiren 1999ko Txulufrina eta arrosa diskan abestiaren bertsio bat dago.

 Erreferentziak 

 Kanpo estekak 
 Urdaiaingo San Juango kantaita, 2014

Kategoria:Urdiain
Kategoria:Euskal Herriko folklorea